КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**«Сиктын олысь гражданалы оланін стрöитöм (ньöбöм) вылö социальнöй мынтöмъяс, сиктын том семьяяслы да том специалистъяслы оланін стрöитöм (ньöбöм) вылö социальнöй мынтöмъяс сетöм йылысь» Коми Республикаса Правительстволöн 2007 во рака тöлысь 22 лунся 45 №-а шуöмö вежсьöм пыртöм йылысь**

Коми Республикаса Правительство шуис:

1. Пыртны «Сиктын олысь гражданалы оланін стрöитöм (ньöбöм) вылö социальнöй мынтöмъяс, сиктын том семьяяслы да том специалистъяслы оланін стрöитöм (ньöбöм) вылö социальнöй мынтöмъяс сетöм йылысь» Коми Республикаса Правительстволöн 2007 во рака тöлысь 22 лунся 45 №-а шуöмö татшöм вежсьöм:

содтыны татшöм 22 пункт:

«22. Индыны 2011 во вылö сиктын олысь гражданалы оланін стрöитöм (ньöбöм) вылö социальнöй мынтöмъяс, сиктын том семьяяслы да том специалистъяслы оланін стрöитöм (ньöбöм) вылö социальнöй мынтöмъяс сетöм кузя мероприятиеяслысь Коми Республикаса республиканскöй бюджет тшöт весьтö софинансируйтан ыдждасö оланiн стрöитан (ньöбан) рöштшöт дон серти 30,8 прöчент мында.

Сэк, кор вылынджык индöм мероприятиеяс софинансируйтöм вылö «2012 воöдз сикт социальнöя сöвмöдöм» федеральнöй торъя мога уджтас збыльмöдöм серти федеральнöй бюджетысь сьöмсö сетöны этшаджык, мый колö 2011 во вылö Коми Республикаса республиканскöй бюджетысь сьöмöн тырвыйö вöдитчöм могысь, мый урчитöма «2008-2012 вояс вылö «Оланiн» торъя мога республиканскöй уджтаслöн «Ас оланін стрöитöм сöвмöдöм» уджтасувса мероприятиеяс збыльмöдöм вылö, вылынджык индöм софинасируйтан тшупöдсö тöд вылö босьтöмöн, 2011 во вылö Коми Республикаса республиканскöй бюджет тшöт весьтö тайö пунктса медводдза абзацын индöм мероприятиеяс софинасируйтан ыдждасö индöны федеральнöй бюджетысь софинансируйттöм оланiн стрöитан (ньöбан) рöштшöт донысь 70 прöчент мында Коми Республикаса республиканскöй бюджетлöн сьöм серти.».

2. Тайö шуöмыс вынсялö сiйöс примитан лунсянь.

Коми Республикаса Юралысь В.Гайзер

Сыктывкар

2011 вося рака тöлысь 21 лун

67 №

Исакова 1 719 пас